b'\n_START_ARTICLE_\nDaley Blind\n_START_SECTION_\nAjax\n_START_PARAGRAPH_\nBlind je svojo nogometno pot za\xc4\x8del v mladinski vrsti kluba AFC Ajax, kjer je pred tem igral tudi njegov o\xc4\x8de Danny. V A postavo mladinske vrste se je uvrstil v sezoni 2007/08, \xc5\xbee v sezoni 2008/09 pa je postal \xc4\x8dlan \xc4\x8dlanske vrste. Prvo profesionalno pogodbo je podpisal pri sedemnajstih letih, s \xc4\x8dimer je uradno postal \xc4\x8dlan do 1. julija 2010._NEWLINE_7. decembra 2008 je prvi\xc4\x8d zaigral v prvi postavi Ajaxa, ko je za\xc4\x8del tekmo proti FC Volendamu. \xc5\xbde na prvi tekmi je iz kota podal za zadetek Jana Vertonghena in kon\xc4\x8dno zmago Ajaxa. 19. decembra 2008 je z Ajaxom podalj\xc5\xa1al pogodbo do 30. junija 2013.\n_START_SECTION_\nNa posoji pri Groningenu\n_START_PARAGRAPH_\n5. januarja 2010 je bil med zimskim prestopnim rokom Daley do konca sezone 2009/10 posojen nizozemskemu klubu FC Groningen. V Groningenu je ve\xc4\x8dino \xc4\x8dasa igral na polo\xc5\xbeaju desnega branilca.\n_START_SECTION_\nVrnitev v Ajax\n_START_PARAGRAPH_\nNaslednji dve sezoni je Blind z Ajaxom osvojil dva naslova nizozemskega dr\xc5\xbeavnega prvaka v Eredivisie. Pod vodstvom novega trenerja Franka de Boerja je dobival vse pommebnej\xc5\xa1o vlogo igralca prve postave, uveljavil pa se je na polo\xc5\xbeaju levega branilca. Stalno mesto v prvi postavi si je zagotovil na za\xc4\x8detku sezone 2012/13 season._NEWLINE_23. aprila 2013 je novi trener Ajaxa Marc Overmars sporo\xc4\x8dil, da je Ajax z Blindom podalj\xc5\xa1al pogodbo za naslednje tri sezone, do poletja 2016. 5. maja je Daley z Ajaxom osvojil tretji zaporedni naslov nizozemskega prveka Eredivisie, s \xc4\x8dimer je klub osvojil \xc5\xbee svoj 32. naslov. Na ta dan je Ajax na doma\xc4\x8dem stadionu na predzadnji tekmi sezone premagal nogometni klub Willem II z rezultatom 5:0. \xc5\xa0e isti dan je klub sporo\xc4\x8dil, da je bil Blind izbran za najbolj\xc5\xa1ega ajaxovega nogometa\xc5\xa1a leta._NEWLINE_V sezoni 2013/14 je Blind igral na polo\xc5\xbeaju osrednjega veznega igralca in bil na koncu sezone izbran za nizozemskega nogometa\xc5\xa1a leta, po tem, ko je Ajax osvojil \xc5\xbee \xc4\x8detrti zaporeni naslov dr\xc5\xbeavnega prvaka.\n_START_SECTION_\nManchester United\n_START_PARAGRAPH_\n30. avgusta 2014 je Manchester United na svoji spletni strani objavil novico, da je z Ajaxom dosegel dogovor o prodaji Blinda, kar je pomenilo, da se morata klub in igralec le \xc5\xa1e dogovoriti o pogodbi, nato pa bo Daley Blind opravil \xc5\xa1e zdravni\xc5\xa1ki pregled in postal igralec angle\xc5\xa1kega kluba. 1. septembra 2014 je bila podpisana pogodba v vi\xc5\xa1ini 13,8 milijonov britanskih funtov.\n_START_SECTION_\nMladinska reprezentanca\n_START_PARAGRAPH_\nZa nizozemsko nogometno reprezentanco do 17 let je Blind nastopil na Evropskem prvenstuvu do 17 let 2007. Prvo tekmo je zaradi suspenza izpustil, v nadaljevanju pa je na drugi tekmi prvenstva dvakrat zadel proti Islandiji, nato pa si je po\xc5\xa1kodoval gle\xc5\xbeenj, zaradi \xc4\x8desar je izpustil preostale tekme. Kariero je nadaljeval v reprezentanci U-21 in na nekaj kvalifikacijskih tekmah za Evropsko prvenstvo v nogometu do 21 let 2011, vendar pa ni nikoli dobil prilo\xc5\xbenosti kot rezervni igralec. 13. oktobra je nato prvi\xc4\x8d nastopil kot zamenjava za klubskega kolega Siema de Jonga na tekmi s Poljsko, ki jo je Nizozemska dobila s 4:0.\n_START_SECTION_\n\xc4\x8clanska reprezentanca\n_START_PARAGRAPH_\nZa \xc4\x8dlansko reprezentanco je prvi\xc4\x8d nastopil 6. februarja 2013, ko je prijateljsko tekmo proti Italiji za\xc4\x8del na polo\xc5\xbeaju levega branilca. Tekma se je kon\xc4\x8dala z rezultatom 1:1 draw, Blind pa je odigral vseh 90 minut._NEWLINE_Junija 2014 je bil izbran v reprezentanco za nastop na Svetovnem prvenstvu 2014 v Braziliji. Na prvi tekmi reprezentance je nastopil v prvi postavi na polo\xc5\xbeaju levega branilca. Na tej tekmi proti \xc5\xa0paniji je podal za zadetka Robina van Persieja in Arjena Robbna, Nizozemska pa je tekmo dobila s 5:1. Svoj prvi zadetek v dresu nizozemske reprezentance je dosegel na tekmi za tretje mesto proti Braziliji, ki jo je Nizozemska dobila s 3:0. Blind je zadel drugega od treh golov.'